wickkiey/tamil-wikipedia-markdown huggingface dataset:
# தலையாரி


**தலையாரி** (*Thalaiyari *) எனப்படுவோர் இந்திய மாநிலமான ஆந்திரப் பிரதேசத்திலும், தமிழகத்திலும் வாழுகின்ற ஒரு தெலுங்கு சாதியினர் ஆவார். இவர்கள் தங்களை தலையாரி நாயுடு மற்றும் தலையாரி நாயக்கர் என்றும் அழைத்து கொள்கின்றனர்.1996 ஆம் ஆண்டு தமிழ்நாடு அரசு அறிவித்து உள்ள முத்தரையர் அரசாணை படி முத்தரையர் சமூகத்தில் உள்ள 29 உட்பிரிவுகளின் ஒருவராவர். இச்சமூகத்திற்கு தமிழக அரசு முத்தரையர் என்ற பெயரிலேயே சாதி சான்றிதழ் வழங்கி வருகிறது. தலையாரி என்று பரையர்களிலும் ஒரு பிரிவு உண்டு அவர்கள் காவல் பணி மேற்க்கொள்பவர்கள் அவர்கள் தங்கலால பரையர்கள் என்று அழைக்கப்பட்டவர்கள்  

வட ஆற்காடு மாவட்டத்தில் இவர்கள் தங்களை தலையாரி, தலையாரி நாயுடு, தலையாரி நாயக்கர் மற்றும் தலையாரி பாளையக்காரன் என்ற பெயரில் தங்களை இந்திய மக்கள் தொகை கணக்கெடுப்பில் பதிவு செய்துள்ளனர்.தற்போதும் வேலூர் , திருவண்ணாமலை , மற்றும் இராணிப்பேட்டை பகுதிகளில் வசிக்கின்றனர். மேலும் தேவகுடி தலையாரி எனப்படுவோர் தமிழகத்தில் வாழுகின்ற தெலுங்கு பேசும் இனக்குழுவினர் ஆவர் . தேவகுடி தலையாரிகளின் பூர்விகம் ஆந்திரா மாநிலம் கடப்பா மாவட்டம்  
ஜம்மலமடுகு வட்டத்தில் உள்ள தேவகுடி ஆகும் .இவர்கள் தமிழ்நாடு சீர்மரபினர் பழங்குடியினர் பட்டியலில் உள்ளனர்
# பிக்ரமிக் அமிலம்


**பிக்ரமிக் அமிலம் **(Picramic acid), **2-அமினோ-4,6-டைநைட்ரோபீனால்**, எனவும் அழைக்கப்படும் ஆல்ககாலில் கரைக்கப்பட்ட பிக்ரிக் அமிலத்துடன் அம்மோனியம் ஐதராக்சைடுடன் நடுநிலைப்படுத்துவதன் மூலம் கிடைக்கப் பெறுகின்ன அமிலம் ஆகும். கிடைக்கப் பெறும் கரைசலுடன் ஐதரசன் சல்பைடு சேர்க்கப்படும் போது கரைசல் சிவப்பு நிறமாக மாறி கந்தகம் மற்றும் சிவப்பு நிறப்படிகங்களைத் தருகிறது. இவை பிக்ரமிக் அமிலத்தின் அம்மோனியம் உப்புகள் ஆகும். அசிட்டிக் அமிலத்தைப் பயன்படுத்தி பிரித்தெடுக்கப்படுகிறது.  

பிக்ரமிக் அமிலம் ஒரு வெடிபொருளாகவும் மிகுந்த நச்சுத்தன்மை உடையதாகவும் உள்ளது. இது கசப்புச் சுவை உடையது.
# மரியா மார்கரெதா கிர்ச்சு



**மரிய மர்கரெதா கிர்ச்சு** *(Maria Margaretha Kirch)* வரலாற்றுச் சான்றுகளில் (**Winckelmann** *எனப்படுபவர்* அல்லது **மரியா மார்கரெதா கிர்ச்சின்** *(Maria Margaretha Kirchin)*; 25 பிப்ரவரி 1670 &ndash; 29 திசம்பர் 1720) ஒரு செருமானிய வானியலாளர் ஆவார். இவர் சூரியனும் காரிக்கோளும் வெள்ளியும் வியாழனும் 1709 இலும் 1712 இலும் ஒன்றியதை எழுதி அறிவித்து பெயர்பெற்றவர்.
# மார்கரெட் இலிண்டுசே அகின்சு


**மார்கரெட் இலிண்டுசே, சிமாட்டி அகின்சு** *(Margaret Lindsay, Lady Huggins)* (பிறப்பு: 14 ஆகத்து 1848, டப்ளின் – இறப்பு: 24 மார்ச்சு 1915, இலண்டன்),  
(பிறப்புப் பெயர் **மார்கரெட் இலிண்டுசே முரே** *(Margaret Lindsay Murray)*, ஓர் ஆங்கிலேய அறிவியல் ஆய்வாளரும் வானியலாளரும் ஆவார்.  
இவர் தன் கணவராகிய வில்லியம் அகின்சுவுடன் இணைந்து கதிர்நிரலியலில் முன்னோடியாகத் திகழ்ந்தார்; அவருடன் இணைந்து *குறிப்பிடத்தக்க விண்மீன்களின் கதிர்நிரல்களின் வான்பட அட்டவணை (Atlas of Representative Stellar Spectra)* (1899 எனும் கட்டுரையை எழுதியுள்ளார்).  

## வெளியீடுகள்

- நினைவேந்தல், வில்லியம் இலாசல், 1880.
- *வானியல் வரைவியல்*, 1882.
- நினைவேந்தல், வாரன் தெ லா உரூயி, 1889.
- On a new group of lines in the photographic spectrum of Sirius, 1890.
- *விண்மீன்களின் அமைப்பு*, 1890.
- On Wolf and Rayet's Bright-Line Stars in Cygnus, 1891.
- வான்கோள வழிகாட்டி, 1895.
- வான்கோள வழிகாட்டி. II. History, 1895.
- கதிர்நிரலியல் குறிப்புகள், 1897.
- An Atlas of Representative Stellar Spectra from λ 4870 to λ 3300, 1899.
# வந்தாள் ஸ்ரீதேவி (தொலைக்காட்சித் தொடர்)



**வந்தாள் ஸ்ரீதேவி** என்பது 18 ஏப்ரல் 2018 முதல் கலர்ஸ் தமிழ் தொலைக்காட்சியில் திங்கள் முதல் வெள்ளி வரை இரவு 9 மணிக்கு ஒளிபரப்பான ஒரு நாடகத் தொடர் ஆகும்.  
இந்த தொடர் 'கலர்ஸ் கன்னடா' தொலைக்காட்சியில் ஒளிபரப்பாகும் 'லட்சுமி பாரம்மா' என்ற தொடரின் தமிழாக்கம் ஆகும். இந்த தொடரை சொ. அருள் ராஜன் என்பவர் இயக்க அனன்யா, நந்தன் லோகநாதன், சோனியா, தேவிப்பிரியா போன்ற பலர் நடித்துள்ளார்கள்.  

## கதைச்சுருக்கம்
இந்த தொடரின் கதை ஊருக்கெல்லாம் கைராசிகரியாக விளங்கும் ஸ்ரீதேவி என்ற ஒரு பெண்ணை பற்றிய கதை.  

## நடிகர்கள்
- அனன்யா - ஸ்ரீதேவி
  - சித்தார்த்தின் மனைவி.
- நந்தன் லோகநாதன் - சித்தார்த்
  - ஸ்ரீதேவியின் கணவன், ஸ்ருதியின் காதலன்.
- லஸ்யா நக்ராஜ் - சுருதி (அம்மு)
  - சித்தார்த்தின் காதலி
- சிரிஷா → மீரா கிருஷ்ணன் - ஜானகி
  - சித்தார்த்தின் தாய்.
- சோனியா - சாம்பவி
ஸ்ருதியின் தாய்.  
- தேவிப்பிரியா - சைந்தவி
  - சாம்பவியின் சகோதரி.
- ரேஷ்மா - பைரவி
- ரீனா
- வெற்றிவேலன் - ஆகாஷ்

## ஆதாரங்கள்
# கரிமமுப்புளோரோபோரேட்டுகள்



**கரிமமுப்புளோரோபோரேட்டுகள்** *(Organotrifluoroborates)* என்பவை [RBF<sub>3</sub>]<sup>−</sup>என்ற பொதுவாய்ப்பாட்டைக் கொண்ட எதிர்மின் அயனிகளைப் பெற்றிருக்கும் கரிமப் போரான் சேர்மங்களைக் குறிக்கும். கரிம டிரைபுளோரோபோரேட்டுகள் எனவும் இவற்றை அழைக்கிறார்கள். பாதுகாக்கப்பட்ட போரானிக் அமிலங்கள் அல்லது கார்பனெதிர்மின் அயனி மற்றும் போரான் முப்புளோரைடு ஆகியனவற்றின் கூட்டுசேர் பொருள்கள் என இவற்றை கருதுகிறார்கள். கரிமமுப்புளோரோபோரேட்டுகள் காற்றிலுள்ள ஈரப்பதத்தைத் தாங்குகின்றன. இவற்றை தூய்மைப்படுத்துவதும், கையாள்வதும் எளிதாகும். பெரும்பாலும் கரிமத்தொகுப்பு வினைகளில் போரானிக் அமிலங்கள் (RB(OH)2), போரானேட்டு எசுத்தர்கள் (RB(OR′)2), கரிமபோரேன்கள் (R3B) போன்றவற்றுக்கு மாற்றாக குறிப்பாக சுசுகி-மியாவுரா இணைப்பு வினையில் கரிமமுப்புளோரோபோரேட்டுகள் பயன்படுகின்றன.  

## கட்டமைப்பு

| <><small>K[PhBF<sub>3</sub>] இன் படிக அமைப்பில் காணப்படும்
[PhBF<sub>3</sub>]<sup>−</sup> இன் வெப்ப நீள்வட்ட உருவ மாதிரி </small></> | <><small>K[PhBF<sub>3</sub>] இன்
படிகக் கட்டமைப்பின் இடம் நிரப்பு பொதிவு வரைபடம்.

== வினைவழிமுறை ==

சுசுகி-மியாவுரா இணைப்பு வினையை அடிப்படையாகக் கொண்ட கரிமமுப்புளோபோரேட்டு வினையின் வினைவழிமுறை சமீபத்தில் விரிவாக ஆராயப்பட்டுள்ளது. தளத்தில் கரிமமுப்புளோபோரேட்டு நீராற்பகுப்புக்கு உட்பட்டு போரானிக் அமிலமாக மாறுகிறது. எனவே முப்புளோரோபோரேட்டின் இடத்தில் போரானிக் அமிலத்தையும் தேவைக்கேற்ப மெதுவாகவும் கவனமாகவும் பயன்படுத்தலாம் . |
| --- | --- |
# வேள்பகுதி

**வேள்பகுதி** (*principality*, *princedom*) ஓர் இளவரசர் அல்லது இளவரசியால் ஆளப்படும் நாடாகும். Principalities were common in the நடுக்கால ஐரோப்பாவில் இத்தகைய வேள்பகுதிகள் வழமையானவையாக இருந்தன. இன்று வரை நிலைத்திருக்கும் சில வேள்பகுதிகள்: அந்தோரா, மொனாக்கோ, லீக்கின்ஸ்டைன். நாட்டின் கீழமைந்த வேள்பகுதிகளுக்கு காட்டாக ஆதூரியா (எசுப்பானியா), வேல்ஸ் (ஐக்கிய இராச்சியம்) போன்றவற்றைக் கூறலாம்.  

சில நாடுகள் தங்களை வேள்பகுதிகள் என அறிவித்துக் கொண்டாலும் அவற்றை பிற நாடுகள் ஏற்கவில்லை: *சீலாந்து* (ஆங்கிலக் கடலோரத்திலுள்ள ஓர் கடற்கோட்டை), *செபோர்கா* (இத்தாலியிலுள்ள நகரம்), ஆத்திரேலியாவின் *ஹூத் ஆற்று வேள்பகுதி*, அமைதிப் பெருங்கடலிலுள்ள *மினர்வா வேள்பகுதி*. இவை நுண் நாடுகளுக்கான காட்டாகவும் விளங்குகின்றன.  

சில நேரங்களில் இச்சொல் ஆப்பிரிக்கா, ஆசியா, இந்தியா]], முன்-கொலம்பியக் காலம், ஓசியானியா பகுதிகளில் சார்ந்துள்ள ஆள்பகுதிகளைக் குறிக்கவும் பயன்படுத்தப்படுகின்றது.
# செந்தில் கணேஷ்



***செந்தில்கணேசன்*** (*Senthil Ganesh*) தமிழ்நாட்டின் புதுக்கோட்டை மாவட்டத்தைச் சேர்ந்த ஒரு கிராமிய மக்களிசைப் பாடகர் ஆவார். 15 சூலை 2018 அன்று விஜய் தொலைக்காட்சி நடத்திய சூப்பர் சிங்கர் - 6வது போட்டியில் செந்தில்கணேசன் முதல் இடத்தை வென்று, ரூபாய் 50 இலட்சம் மதிப்புள்ள வீட்டை பரிசாக வென்றார். இவரது மனைவியும், கிராமிய மக்களிசைப் பாடகருமான இராஜலெட்சுமி இப்போட்டியில் கலந்து கொண்டு ஆறுதல் பரிசு வென்றார்.  

## சுய முகவரி
செந்தில்கேனசன் 08-04-1986 இல் பிறந்தார், இவரது தந்தை பெயர் சந்திரன் மற்றும் தாய் பெயர் அஞ்சலை, இவர் புதுக்கோட்டை மாவட்டத்தில் கலபம் என்ற கிராமத்தைச் சேர்ந்தவர், திருச்சிராப்பள்ளி கல்லூரியில் **எம்.எஃப்.ஏ** மாணவராக பட்டம் பெற்றார். அதன் பிறகு, **தஞ்சாவூர் பல்கலைக்கழகத்தில்** இசை ஆசிரியராக தொழில் ரீதியாக பயிற்சி பெற்றார்.  

## திரைப்படங்கள்
அறிமுக இயக்குநர் **செல்ல. தங்கையா** இயக்கத்தில் 2014ல் வெளியான திருடு போகாத மனசு எனும் தமிழ் திரைப்படத்தில், இவர் சாய் மற்றும் இராசலெட்சுமியுடன் கதாநாயகனாக பாடி நடித்துள்ளார். மேலும் தற்போது செல்ல. தங்கையா இயக்கும் கரிமுகன் எனும் திரைப்படத்தில் பாடி, நடித்துக் கொண்டிருக்கிறார்.  

## சிறப்புகள்

இவர் ஒரு மிகவும் ஆர்வமுள்ள பாடகர், தனது 5 வயதிலிருந்தே தொடர்ந்து பாடும் திறனை வளர்த்துக் கொண்டார். இவர் தனது பள்ளி மற்றும் கல்லூரி படிப்புகளின் போது பல நிகழ்ச்சிகளில் தொடர்ந்து பங்கேற்றுள்ளார். தனது 15 வயதில், தனது குரு திரு.**தங்கையா** இசையமைத்த "**மண்ணுக்கேத்த ராகம்**" இல் தனது முதல் பாடலைப் பாடி பதிவு செய்தார். இப்போது வரை இவர் 3000 க்கும் மேற்பட்ட மேடை நிகழ்ச்சிகளை தமிழ்நாட்டிலும் இன்னும் பல இடங்களிலும் செய்துள்ளார்.  

## இதனையும் காண்க
- இராசலெட்சுமி
# மேரி வார்டு


**மேரி வார்டு** *(Mary Ward)* (**கிங்** *எனப்பட்டவர்* ; 27 ஏப்பிரல் 1827 – 31 ஆகத்து 1869, அகவை 42,) ஓர் ஆங்கிலேய அயர்லாந்து இயற்கையியலாளரும் வானியலாளரும் எழுத்தாளரும் கலைஞரும் நுண்ணோக்கியாளரும் ஆவார்.  

## இளமை
இவர் இன்றைய ஒப்பாலி கவுண்டியில் உள்ள பெர்பேனில் 1827 ஏப்பிரல் 27 இல் பிறந்தார். இவரது பிறப்புப் பெயர் மேரி கிங் ஆகும். இவர் என்றி, ஆரியத் என்றியின் மிக இளைய குழவி ஆவார். இவரும் இவரது பெண் உடன்பிறப்புகளும் அக்கால வழக்கப்படி வீட்டிலேயே கல்வி பயின்றனர். இவர் ஓர் அறிவியல் குடும்பத்தில் பிறந்ததால் இவரது கல்வி சற்றே மாறுபட்டு அமைந்தது. இவர் இளம்பருவத்தில் இருந்தே இயற்கையில் ஆர்வம் காட்டியுள்ளார். தன் மூன்றாம் அகவையிலேயே பூச்சிகளைத் திரட்டியுள்ளார்.
# கோட்டைமேடு


**கோட்டைமேடு** (*Kottamedu*) என்பது சேலம் மாவட்டம், காடையாம்பட்டி வட்டம், கஞ்சநாயக்கன்பட்டி ஊராட்சியைச் சேர்ந்த ஒரு சிற்றூராகும். இவ்வூர் மேலூர், கீழூர், முஸ்லீம் தெரு, புளியமரத்து கொட்டாய் என நான்கு பகுதிகளைக் கொண்டது.  

இதன் வடக்கில் *வடமனேரி*, (வடமனேரி சேலம் மாவட்டத்தில் உள்ள நீர்நிலைகளில் மிகப்பெரிய ஏரியாகும்) கிழக்கில் *மேற்கு சரபங்கா நதி*, மேற்கில் சோலைகொட்டாய், தெற்கில் கலர்காடு ஆகியவை இதன் சுற்றுப்புறத்தில் அமைந்துள்ளது. மேலும் இவ்வூரின் தென்மேற்கில் ஒடசல் ஏரி உள்ளது. தாராபுரம் மற்றும் கஞ்சனாயக்கன்பட்டியை இணைக்கும் புது ரோடு சாலை கோட்டைமேடு வழியாகச் செல்கிறது.  

## அமைவிடம்
இந்த ஊரானது மாவட்ட தலைநகரான சேலத்தில் இருந்து 27 கிலோமீட்டர் தொலைவிலும், மாநிலத் தலைநகரான சென்னையில் இருந்து 314 கிலோமீட்டர் தொலைவிலும் உள்ளது.  

## தொழில்கள்

கோட்டைமேடு ஊரின் முக்கிய தொழில் விவசாயம் ஆகும். நெல், கரும்பு, பருத்தி, சாமந்தி பூ, காய்கறிகள் ஆகியன முக்கியமாக விளைவிக்கபடுகிறது. மேலும் விசைத்தறி, கைத்தறி மற்றும் பாய் உற்பத்தி போன்ற தொழிலிலும் மக்கள் பரவலாக ஈடுபட்டு வருகின்றனர். விவசாயம் மற்றும் கட்டிட கூலிகளாகவும் உள்ளனர்.  

## வழிபாட்டுத்தலங்கள்

இந்து மற்றும் இஸ்லாம் வழிபாட்டுத்தலங்கள் இங்கு உள்ளன. ஸ்ரீ கோட்டைமாரியம்மன் திருக்கோவில், செல்லாண்டியம்மன் கோவில், சக்தி விநாயகர் கோவில் போன்றவை உள்ளன. கோட்டைமாரியம்மன் கோவில் சித்திரை (மே மாதம்) மாதங்களிலும், செல்லாண்டியம்மன் ஆடியிலும் (சூலை) பண்டிகைகள் கொண்டாடப்படுகின்றன. இஸ்லாமியர்களின் ஜமாத் பள்ளிவாசல் இங்கு உள்ளது.  

## கல்வி
கோட்டைமேட்டில் உள்ள ஊராட்சி ஒன்றிய நடுநிலைப்பள்ளி, குழந்தைகள் கல்வி கற்க உதவுகிறது. இங்கு சுமார் 200 மாணவர்கள் பயின்கின்றனர். இவ்வூரை சுற்றியுள்ள பகுதிகளிலிருந்தும் மாணவர்கள் இப்பள்ளியில் கற்கின்றனர். மொத்தம் எட்டு ஆசிரியர்கள் இப்பள்ளியில் உள்ளனர். இப்பள்ளி காடையாம்பட்டி ஊராட்சி ஒன்றியத்தினால் நிர்வகிக்கப்படுகிறது. பள்ளியினை சிறப்பாக செயல்படுத்த பெற்றோர் ஆசிரியர் கழகம் ஏற்படுத்தப்பட்டுள்ளது.
# அலுமினியம் கார்பைடு


## வினைகள்

நீராற்பகுப்பின்போது அலுமினியம் கார்பைடு படிப்படியாக மீத்தேனை வெளியிடுகிறது. அறை வெப்பநிலை இவ்வினை தொடங்கினாலும் சூடுபடுத்துவதால் வினையின் வேகம் முடுக்கப்படுகிறது  

: Al<sub>4</sub>C<sub>3</sub> + 12 H<sub>2</sub>O → 4 Al(OH)<sub>3</sub> + 3 CH<sub>4</sub>.  

பிற ஐதரசன் வழங்கும் முகவர்களுடன் சேர்ந்து இதேவகையான வினைகளில் இது ஈடுபடுகிறது :  

: 4 Al + 3&nbsp;C → Al<sub>4</sub>C<sub>3</sub>  

இங்கு அலுமினாவுடன் சேர்ந்து ஒரு மாற்று வினையும் தொடங்குகிறது. ஆனால் கார்பனோராக்சைடு உருவாகும் என்பதால் இவ்வினை ஏற்கப்படுவதில்லை.  

: 2 Al<sub>2</sub>O<sub>3</sub> + 9&nbsp;C → Al<sub>4</sub>C<sub>3</sub> + 6 CO.  

அலுமினியத்துடன் சிலிக்கன் கார்பைடும் வினைபுரிந்து Al4C3 சேர்மத்தைக் கொடுக்கிறது. இம்மாற்றம் சிலிக்கன் கார்பைடின் இயந்திர பயன்பாடுகளை கட்டுப்படுத்துகிறது. ஏனெனில் அலுமினியம் கார்பைடு சிகிக்கன் கார்பைடைக்காட்டிலும் அதிகமாக நொறுங்கும் தன்மையைப் பெற்ற்றுள்ளது  

: 4 Al + 3 SiC → Al<sub>4</sub>C<sub>3</sub> + 3 Si.  

அலுமினிய அணிக்கலப்புகளுடன் சிலிக்கன் கார்பைடு சேர்க்கப்பட்டு வலுப்படுத்தப்படுகிறது. சிலிக்கன் கார்பைடும் உருகிய அலுமினியமும் வினைபுரிந்து சிலிக்கன் கார்பைடு துகள்கள் மீது அலிமினியம் கார்பைடு அடுக்கை உருவாக்குகின்றன. இதனால் அப்பொருளின் வலிமை குறைகிறது. எனினும் சிலிக்கன் கார்பைடின் நனைதிறன் அதிகரிக்கிறது. பொருத்தமான ஆக்சைடு அல்லது நைட்ரைடை சிலிக்கன் கார்பைடு துகளின் மீது மேற்பூச்சாகப் பூசினால் இப்போக்கைக் குறைக்க இயலும். சிலிக்கா பூச்சுக்காக துகள்களை முன் ஆக்சிசனேற்றம் செய்தல் வேண்டும் அல்லது ஓர் அடுக்கு உலோக பூச்சை மேற்பூச்சாகப் பயன்படுத்த வேண்டும் .  

ஓர் அலுமினியம்-அலுமினியம் கார்பைடு கலப்புப் பொருளை அலுமினியம் தூளுடன் கிராபைட்டு துகள்களைக் கலந்து கலப்பு உலோகமாகத் தயாரிக்கிறார்கள்.  

## தோற்றம்

சிறிய அளவுகளில் அலுமினியம் கார்பைடு மாசுப்பொருளாக கால்சியம் கார்பைடுடன் கலந்து காணப்படுகிறது. மின்பகு முறையில் அலுமினியம் தயாரிக்கும் போது கிராபைட்டு மின்முனைகளில் அலுமினியம் கார்பைடு தோன்றுகிறது .  

## பயன்பாடுகள்

சிலிக்கான் கார்பைடுடன் சேர்த்து அலுமினியம் அணியில் பரவும் வேகத்தை மட்டுப்படுத்த அலுமினியம் கார்பைடை பயன்படுத்துகிறார்கள் .  

அதி வேக துண்டிக்கும் கருவிகளில் தேய்ப்புப் பொருளாக அலுமினியம் கார்பைடு பயன்படுத்தப்படுகிறது. கிட்டத்தட்ட புட்பராகம் எனப்படும் நவமணியின் கடினத்தன்மையை அலுமினியம் கார்பைடும் கொண்டுள்ளது .
# மேரி பிராக்டர்


**மேரி பிராக்டர்** *(Mary Proctor)* (1862 &ndash; செப்டம்பர் 11, 1957) அமெரிக்க மக்கள் வானியல் பரப்புரையாளர் ஆவார். இவர் தொழில்முறை வானியலாளர் ஆகவில்லை. ஆயினும் வானியல் கட்டுரைகளையும் நூல்களையும் பற்றி பல கட்டுரைகளை எழுதியுள்ளார். இவரது தந்தையார் இரிச்சர்டு அந்தோனி பிராக்டர் ஆவார்; தாயார் பெயர் மேரி. இவரது தாயார் 1879 இல் இறந்தார். எனவே உஇவரது தந்தையார் 1881 இல் மறுமணம் செய்துகொண்டார். இவரது குடும்பம் 1882 இல் அமெரிக்காவுக்குப் புலம்பெயர்ந்து மிசிசோரியில் உள்ள செயிண்ட் யோசப்புக்கு சென்று குடியேறியது.  
பிராக்டர் எனும் நிலாக் குழிப்பள்ளமும் இவரது நினைவாகவும் பிராக்டர் எனும் செவ்வாய்க் குழிப்பள்ளமும் இவரது தந்தையாரின் நினைவாகவும் பெயரிடப்பட்டுள்ளன.)  

## வாழ்க்கைப்பணி

பிராக்டர் தன் தந்தையார் தொடங்கிய *அறிவு* எனும் இதழின் பணியில் தன் பணியைத் தொடங்கினார். இந்த இதழை இவரது தந்தையார் நிறுவி பதிப்பித்து வந்தார். இவர் முதலில் இவ்விதழில் ஒப்பீட்டுத் தொன்மவியலில் தொடர் கட்டுரைகளை எழுதி வெளியிட்டுள்ளார். பின்னர் இவர் வானியல் விரிவுரையாளராகவும் பணியாற்றியுள்ளார். இவர் 1893 இல் சிகாகோவில் நடந்த உலக்கொலம்பியக் கண்காட்சியில் வெற்றிகறமாகப் பணியாற்றிப் பெயர்பெற்றுள்ளார். இவரது 1898 இல் வெளியிட்ட முதல் நூலாகிய விண்மீன்நாட்டுக் கதைகளை நியூயார்க் நகரக் கள்விக்குழும் ஏற்று பயன்படுத்தியுள்ளது. இவர் கொலம்பியா பல்கலைக்கழகத்தில் பணியாற்றியவாறே தனியார் பள்ளிகளில் வானியலைக் கற்பித்துள்ளார்.  

## நூல்தொகைகள்
- *Stories Of Starland*, 1895.
- *Giant Sun And His Family*, 1896.
- ''"Halley's Comet after 75 years rushes Earthward again", San Francisco Call, August 23, 1908.
- *Half Hours With The Summer Stars*, 1911.
- *Legends Of The Stars*, 1922.
- ''The Children's Book Of The Heavens, 1924.
- *Evenings With The Stars*, 1924.
- *Legends Of The Sun And Moon*, 1926.
- *The Romance Of Comets*, 1926.
- *The Romance Of The Sun*, 1927.
- *The Romance Of The Moon*, 1928.
- *The Romance Of The Planets*, 1929.
- *Wonders Of The Sky*, 1931.
- *Our Stars Month By Month*, 1937''
- M. Proctor and A. C. D. Crommelin, *Comets*, 1937.
- *Everyman's Astronomy* 1939.
- *Comets, Meteors And Shooting Stars*, 1940.
# மரியா தெரசா உரூசு



**மரியா தெரசா உரூசு** *(María Teresa Ruiz)* (பிறப்பு: 24 செப்டம்பர் 1946) ஒரு சிலி வானியலாளர் ஆவார். இவர் சிலி நாட்டுச் சரிநிகர் அறிவியல் புலங்களுக்கான தேசிய விருதைப் பெற்ற முதல் பெண்மணியாவார்.  

## வாழ்க்கை
உரூசு 1946 இல் சாந்தியாகோ தெ சிலியில் பிறந்தார். இவர் சிலி பல்கலைக்கழகத்தில் வானியல் பயின்ற முதல் பெண்மணியாவார். இவர் தியெசுத்ரே வான்காணகத்தில் முதுமுனைவர் ஆய்வுக்கும் தேர்வு செய்யப்பட்ட்டுள்ளார். உரூசு மெக்சிகோவில் அமைந்த யூனாம் வானியல் நிறுவனத்தில் இரண்டு ஆண்டுகள் பணிபுரிந்துள்ளார்.  

இவர் குகன்கீம் ஆய்வு நல்கையைப் பெறுவதற்கு முன்பு திரியெசுத்தே, மெக்சிகோ, நியூயார்க் நகரில் ஆய்வுகளை மேற்கொண்டுள்ளார். இவர் கேலு -1 எனும் பழுப்புக் குறுமீனைக் கண்டுபிடித்தார். இங்கு இவர் வானியலைக் கற்பிக்கிறார். இவர் வானியற்பியலுக்கான கெட்டா (CATA ) மைய உறுப்பினர் ஆவார்.  

## தகைமைகளும் விருதுகளும்
- அறிவியல் தலைமைக் கட்டில், 1996
- சிலி பல்கலைக்கழகத்தின் வேந்தர் பதக்கம், 1996
- அறிவியலுக்கான தேசிய விருது, 1997
- சிலி பல்கலைக்கழகத்தின் வேந்தர் பதக்கம், 1998
- அறிவியல் கல்விக்கழக ஆய்வுறுப்பினர், 1998 இல் இருந்து
- இலாபார்க்கா தகைமை விருது, 2000
- அறிவியல் மகளிருக்கான யுனெசுகோவின் உலோரியல் விருது, 2017.
# மவுடு உர்செசுட்டர் மேக்கெம்சன்

**மவுடு உர்செசுட்டர் மேக்கெம்சன்** *(Maud Worcester Makemson)* (செப்டம்பர் 16, 1891—திசம்பர் 25, 1977) ஓர் அமெரிக்க வானியலாளர் ஆவார். இவர் தொல்வானியல் வ்ல்லுனரும் வாசர் வான்காணக இயக்குநரும் ஆவார்.  

## இளமையும் கல்வியும்
இவர் 1891 இல் நியூகாம்சயரில் உள்ள செண்டர் ஆர்பரில் பிறந்தார். இவர் மசாசூசட்டில் உள்ள போசுட்டன் மகளிர் இலத்தினப் பள்ளியில் படித்தார். இவர் இரேகிளிப் கல்லூரியிலும் சிறிது காலம் பயின்றுள்ளார். நடுவில் கலவியை நிறுத்திவிட்டு பள்ளியில் கல்வி கறிக்கத் தொடங்கியுள்ளார். இவரது குடும்பம் 1911 இல் கலிபோர்னியாவில் அமைந்த பசதேனவுக்கு இடம்பெயர்ந்துள்ளது. இவர் அரிசோனா, பிசுபீ இதழில் இதழியலாளராகப் பணிபுரிந்தபோது வானியலில் ஆர்வம் கொண்டுள்ளார். இவர் கலிபோர்னியாவுக்குத் திரும்பிவந்து பள்ளியில் பாடம் நட்த்திக் கொண்டே, கலிபோர்னியா பல்கலைக்கழகத்தில் சேர தொலைநிலைக் கல்விபயின்றுள்ளார்; கோடை வகுப்புகளுக்கும் சென்றுள்ளார். இவர் 1925 இல் இலாசு ஏஞ்சலீசில் உள்ள கலிபோர்னியா பல்கலைக்க்ழகத்தில் தன் இளவல் பட்ட்த்தைப் பெற்றார். இவர் பெர்க்கேலியில் உள்ள கலிபோர்னியா பல்கலைக்கழகத்தில் 1930 இல் முனைவர் பட்டம் பெற்றார். இவரது முனைவர் பட்ட ஆய்வுரை சிறுகோள்களின் வட்டணைகளைக் கணக்கிடுதல் ஆகும்.  

## வாழ்க்கைப்பணி
இவர் 1932 இல் வாசர் கல்லூரியில் உதவி வானியல் பேராசிரியராகச் சேர்ந்தார்; இவர் அங்கு 1944 இல் முழுநிலைப் பேராசிரியர் ஆனார். இவர் 1936 இல் கரோலின் பர்னெசுக்குப் பிறகு வாசர் வான்காணக இயக்குநர் ஆனார்.  

இவர் 1941 இல் மாயா வானியலை ஆய்வு செய்ய குகன்கீமின் ஆய்வு நல்கையைப் பெற்றார். இவர் 1953 முதல் 1954வரை யப்பானிலும் இந்தியாவிலும் தங்கும் புல்பிரைட் அறிஞராக விளங்கினார். இவர் மேலைநாடு சாராத வானியல் அறிவைப் பல தனிவரைவு நூல்களாக எழுதி வெளியிட்டார். அவை, *காலைச் சூரியன் எழுகிறது: பாலினேசிய வானியல் உரை*, (1941), *மாயா வானியல் அட்டவணைகள்* (1943), *மாயா ஒப்புறவு சிக்கல்* (1946), *யாகுவார் பூசாரியின் நூல்* (1951,பதினாறாம் நூற்றாண்டு பனுவலின் மொழிபெயர்ப்பு) என்பனவாகும்.  

இவர் 1957 இல் வாசர் கல்லூரியில் இருந்து ஓய்வு பற்று இலாசு ஏஞ்சலீசு, கலிபோர்னியா பல்கலைக்கழகத்தில் வானியல் பயிற்றுவித்தார். இவர் இளவல் இராபெர்ட் எம். எல். பேக்கருடன் இணைந்து, *வான் இயங்கியலுக்கான அறிமுகம்* (1960) எனும் நூலை எழுதினார் இவர் 1960 களில் நாசாவின் நிலாத் தேட்டத்துக்கான அறிவுரைப் பணிக்காக, பொது இயங்கியல் சார்ந்த பயன்முறை ஆராய்ச்சி ஆய்வகங்களில் சேர்ந்தார். இவர் நிலாவியல் சிக்கல் பற்றி ஆய்வு மேற்கொண்டார். இதன்வழி, நிலாவில் நிற்கும் வான்வலவர் தம் இருப்பைத் துல்லியமாக அறிதலுக்கான வழிமுறையை உருவாக்கினார்.  

வேரா உரூபின் இவரிடம் வாசரில் இளவல் பட்டத்துக்குப் படித்த மாணவரில் ஒருவராவார். வேரா உரூபினுக்கு இவர் ஒரு வான்கோளத்தைத் தந்துள்ளார்.  

## சொந்த வாழ்க்கை
இவர் 1912 இல் தாமசு எம்மட் மேக்கெம்சனை மணந்துள்ளார்; இவர்கள் 1919 இல் மணவிலக்கு பெறும் முன்பு மூன்று குழந்தைகளைப் பெற்றெடுத்துள்ளனர். மேக்கெம்சன் 1977 இல் கிறித்துமசு நாளில் டெக்சாசில் அமைந்த வெதர்போர்டில் இறந்துள்ளார். இவரது மனாகிய டொனால்டு ஈ. உர்செசுட்டர் ஓர் எழுத்தாளரும் டெக்சாசு கிறித்தவப் பல்கலைக்கழகத்துப் வரலாற்றுப் பேராசிரியரும் ஆவார்.
# மோல்டாவியா



**மோல்டாவியா** (*Moldavia*, உருமானியம்:*Moldova*), Цара Мѡлдовєй (பழைய உருமானிய சிரில்லிய நெடுங்கணக்கில்) கிழக்கு ஐரோப்பாவில் கீழ்கார்பேதியப் பகுதிக்கும் டினீயெஸ்டர் ஆற்றுக்கும் இடைப்பட்ட பகுதியில் அமைந்திருந்த முன்னாள் வேள்பகுதியும் வரலாற்று நிலப்பகுதியுமாகும். துவக்கத்தில் சுதந்திரமான, பின்னாளில் தன்னாட்சி பெற்ற நாடாக 14ஆம் நூற்றாண்டிலிருந்து 1859 வரை இருந்து வந்தது. 1859இல் வலாச்சியா உடன் இணைந்தது தற்கால உருமேனியாவின் உருவாக்கத்திற்கு அடிப்படையாக அமைந்தது; வரலாற்றின் பல்வேறு காலங்களில் மோல்டாவியாவில் பெசராபியா, புகோவினா, எர்ட்சா பகுதிகளை உள்ளடக்கி இருந்தது. சிறிது காலத்திற்கு பொகுட்யாவும் இதன் அங்கமாகவிருந்தது.  

மேற்குப் பாதி மோல்டாவியா தற்போதைய உருமேனியாவின் ஓர் வலயமாக உள்ளது;கிழக்குப் பகுதி மல்தோவா குடியரசாகவும் வடக்குப்பகுதி, தென்கிழக்குப் பகுதிகள் உக்ரைனின் அங்கங்களாகவும் உள்ளன.
# மார்கரெட் தியோடோரா மேயர்


**மார்கரெட் தியோடோரா மேயர்** *(Margaret Theodora Meyer)* (செப்டம்பர் 1862 – 27 ஜனவரி 1924), (**மவுடு மேயர்** எனப்பட்டவர்) ஒரு பிரித்தானியக் கணிதவியலாளர் ஆவார். இவர் கணிதவியல் ஆராய்ச்சியில் இயக்குநரும் இலண்டன் கணிதவியல் கழகத்தின் முதல் உறுப்பினர்களில் ஒருவரும் ஆவார். இவர் 1916 இல் அரசு வானியல் அழக ஆய்வுறுப்பினராகத் தேர்வாகிய முதல் பெண்மணியாவார். மேயர் பெரிதும் தன் இளமைக் காலத்தை இத்தாலியில் கழித்தார். இவர் வடக்கு இலண்டன் கல்லூரி மகளிர் பள்ளியில் படித்தார். இவர் 1879 இல் கேம்பிரிட்ஜ் கிர்ட்டன் கல்லூரியில் சேர்ந்தார். இவர் அங்கு 1882 இல் பல்கலைக்கழகப் 15 ஆம் விரேங்கிளராக கணிதவியலில் தேர்வுபெற்றார். இவர் 1907இல் அட் எனண்டம் முதுகலைப் பட்டம் டப்ளின் டிரினிட்டி கல்லூரியால் வழங்கப் பெற்றார்.  

இவர் 1882 முதல் 1888 வரை இலண்டனில் உள்ள நாட்டிங்கில் பள்ளியில் கல்வி பயிற்றுவித்தார். பின்னர் கிர்ட்டன் கல்லூரியில் கணிதவியல் விரிவுரையாளர் ஆனார். இங்கு இவர் 30 ஆண்டுகளுக்குப் பணிபுரிந்துள்ளார். முதல் உலகப் போரின்போது, தன் ஓய்வு நேரத்தில் பிரித்தானியப் போர் அலுவலகத்துக்காக கணிக்கீட்டுப் பணியைச் செய்தார். இவர் 1918 இல் கல்லூரியில் இருந்து ஓய்வு பெற்று பிரித்தானிய வான்படை அமைச்சகத்துக்காக பணிபுரிந்துள்ளார். இப்பணியில் வான்கல வடிவமைப்பும் கட்டுமானமும் அடங்கும்.  

## இறப்பு
இவர் 1924 இல் மிதிவண்டியில் சென்றபோது பேருது மோதி இறந்துள்ளார். இவர் மேலும் 1000 பவுண்டுகளை கல்லூரிக் கணிதவியல் நூல்களை வாங்கவும் தான் திரட்டிய கணிதவியல் நூல்களையும் தந்துள்ளார்.
# சிமிகோட்


**சிமிகோட்** (**Simikot**) நேபாள நாட்டின் மேற்கில் உள்ள கர்ணாலி பிரதேசத்தில் உள்ள ஹும்லா மாவட்டத்தின் நிர்வாகத் தலைமையிட நகரம் ஆகும். இம்மாவட்டம் நேபாளத்தின் இமயமலைத் தொடரில் உள்ளது. நேபாள தேசியத் தலைநகரம் காட்மாண்டு நகரத்திற்கு வடமேற்கே 263 மைல் (423 கி.மீ.) தொலைவில், இமயமலையில் 2910 மீட்டர் உயர்த்தில் சிமிகோட் நகரம் உள்ளது. கைலாஷ் மானசரவோர் யாத்திரை செல்வோர் சிமிகோட் நகரத்தின் வழியாக செல்வர்.  

## போக்குவரத்து
2,910 மீட்டர் உயரத்தில் உள்ள சிமிகோட் வானூர்தி நிலையம் 549 மீட்டர் நீளமுள்ள விமான ஓடுபாதை கொண்டது. சிமிகோட் வானூர்தி நிலையத்திலிருந்து காத்மாண்டு, நேபாள்கஞ்ச் போன்ற நகரங்களுக்கு வானூர்தி சேவைகள் உண்டு.  

இதன் அருகில் உள்ள நகரங்களுக்குச் செல்ல பேருந்து வசதிகள் உள்ளது.  
## இதனையும் காண்க
- நேபாள நகரங்கள்
# இங்கிலாந்தின் மூன்றாம் எட்வார்டு


**மூன்றாம் எட்வார்டு** (*Edward III*, 13 November 1312 – 21 June 1377) சனவரி 1327 முதல் இங்கிலாந்தின் மன்னராகவும், அயர்லாந்தின் பிரபுவாகவும் விளங்கியவர்.  

இவரது ஆட்சியில் ஐரோப்பாவின் மிகப் பலம் வாய்ந்த இராச்சியங்களில் ஒன்றாக இங்கிலாந்து விளங்கியது.  

பிப்ரவரி மாதம், ஒன்றாம் தேதி, தனது 14 வயதில் முடிசூட்டப்பட்ட எட்வார்டு மன்னர், 17வது வயதில் மோர்ட்டிமரை யுத்தத்தில் வென்று புதிய சரித்திரம் படைத்தார்.
# மல்லேகவுண்டன் பாளையம்

**மல்லேகவுண்டன் பாளையம் ஊராட்சி** தமிழ்நாட்டில் திருப்பூர் மாவட்டத்தில் பல்லடம் வட்டாரத்தில் அமைந்துள்ளது. இது பல்லடம் சட்டமன்ற தொகுதிக்கும், கோயம்புத்தூர் மக்களவைத் தொகுதிக்கும் உட்பட்டதாகும். காமநாயக்கன் பாளையம்-அன்னூர் சாலையில் இந்த ஊராட்சி அமைந்துள்ளது.  

## மக்கள் தொகை
2011 ஆண்டு மக்கள் தொகை கணக்கெடுப்புப்படி மல்லேகவுண்டன் பாளையம் ஊராட்சியில் 2,014 பேர் வசிக்கின்றனர். இவற்றில் 48.08% பேர் பெண்களும் 51.92% பேர் ஆண்களும் வசிக்கின்றனர்.  

## நிர்வாக அமைப்பு
இந்த ஊராட்சியில் இருந்து 7 உறுப்பினர்கள் ஊராட்சி மன்றத்திற்கு தேர்வு செய்யப்படுகின்றனர். இந்த ஊராட்சி பல்லடம் சட்டமன்றத் தொகுதிக்கும் கோவை மக்களவைத் தொகுதிக்கும் உட்பட்டதாகும்.
# மேரி வாட்சன் விட்னி


**மேரி வாட்சன் விட்னி** (*Mary Watson Whitney*, 11 செப்டம்பர் 1847 – 20 சனவரி 1921) ஓர் அமெரிக்க வானியலாளர் அவார். இவர் வாசர் வான்காணகத் தலைவராக 22 ஆண்டுகள் இருந்தார். இங்கு இவர் 102 அறிவியல் கட்டுரைகள் தன் வழிகாட்டுதலின்கீழ் வெளியிட்டுள்ளார்.  

## இளமையும் கல்வியும்
விட்னி மசாசூசட்டில் உள்ள வால்தாமில் 1847 இல் பிறந்தார். இவரது தாயார் மேரிவாட்சன் கிரெகோர் ஆவார். இவரது தந்தையார் சாமுவேல் பட்ரிக் வைட்னே ஆவார். இவரது தந்தையார் வெற்றிகரமாக நில வணிகமும் கட்டிடம் கட்டும் பணியும் செய்து நல்ல செல்வந்தராக விளங்கியதால் தன் மகளை எளிதாக நல்ல கல்வியைத் தரமுடிந்தது. இவர் வால்தாம் பள்ளியில் படித்தார். கணிதத்தில் நல்ல திறமை பெற்றிருந்தார். இவர் பள்ளிக்கல்வியை 1863 இல் முடித்தார். இவர் 1865 இல் வாசர் கல்லூரியில் சேர்வதற்கு முன்பு ஓராண்டு தனிப்பயிற்சி பெற்றார். இங்கு இவர் வானியலாளராகிய மரியா மிட்செல்லைச் சந்தித்தார். இவர் வாசர் கல்லூரியில் உள்ளபோதே இவரது தந்தையார் இரந்துவிட்டுள்ளார். அண்ன்னும் கடலில் காணாமல் போயுள்ளான். இவர் தன் பட்ட்த்தை 1868 இல் பெற்றுள்ளார்.  

## இறப்பு

இவர் நிமோனியா காய்ச்சலால் 1921 ஜனவரி 20 இல் வால்தாமில் இறந்தார்.]].
# ஹில்சா, நேபாளம்


**ஹில்சா** (**Hilsa, Nepal**) (நேபாளி: , நேபாளத்தின், கர்ணாலி மாநிலத்தின், ஹும்லா மாவட்டத்தின் வடமேற்கில், நேபாள - திபெத் எல்லைப்புறத்தில் உள்ள மலைக்கிராமம் ஆகும். இக்கிராமம் இமயமலையில் 3640 மீட்டர் உயரத்தில் அமைந்துள்ளது.  

திபெத்தில் உற்பத்தியாகும் கர்ணாலி ஆறு, இக்கிராமத்தின் வழியாக பாய்ந்து செல்கிறது.  

ஹும்லா மாவட்டத் தலைமையிட நகரமான சிமிகோட்டிலிருந்து 51 கி.மீ. தொலைவில் ஹில்சா கிராமம் உள்ளது. ஹில்சா கிராமத்தில் நேபாளம் மற்றும் சீனாவின் எல்லைப்பாதுகாப்புச் சாவடிகள் மற்றும் சுங்கச் சாவடிகள் உள்ளது. நேபாளத்திலிருருந்து கயிலை மலை யாத்திரை செல்பவர்கள் ஹில்சா கிராமத்தின் வழியாக திபெத் செல்ல வேண்டும்.
# மார்கரெட் ஆர்வுட்


**மார்கரெட் ஆர்வுட்** (*Margaret Harwood*, மார்ச்சு 19, 1885 – பிப்ரவரி 6, 1979) ஓர் அமெரிக்க வானியலாளரும் நாண்டக்கெட்டில் அமைந்த மரியா மிட்செல் வான்காணக முதல் இயக்குநரும் ஆவார். இவர் வானியல்சார் ஒளிப்படவியலில் வல்லுனர் ஆவார்.  

## இளமையும் கல்வியும்
இவர் 1885 இல் மசாசூசட் சேர்ந்த இலிட்டில்டனில் பிறந்தார். இவர் எர்பெர்ட் ஜோசப் ஆர்வுட்டின் மகளாவார். இவரது தாயார் எமேலீ அகத்தா கிரீன் ஆவார். இவர் இவ்விருவரின் ஒன்பது குழந்தைகளில் ஒருவராவார். இவர் இராடுகிளிப் கல்லூரியில் சேர்ந்து 1907 இல் இளங்கலைப் பட்டம் பெற்றார். அப்போது இவர் பை, பீட்டா, கப்பா கழகத்தில் உறுப்பினராக இருந்துள்ளார். இவர் 1916 இல் கலிபோர்னியா பல்கழகத்தில் முதுகலைப் பட்டம் பெற்றார்.  

## வாழ்க்கைப்பணி

இவர் கல்லூரிப் படிப்பு முடிந்ததும் ஆர்வார்டு வான்காணகத்தில் பணிபுரிந்துள்ளார். இவர் போசுட்டன், கேம்பிரிட்ஜ், தேதாம் ஆகிய இடங்களி அமைந்த தனியார் பள்ளிகளிலும் கல்விகற்பித்துள்ளார். இவர் 1912 இல் நாந்துகெட் மரியா மிட்செல் வான்காணகத்தின் வானியல் ஆய்வுநல்கையைப் பெற்றார். இந்த வான்காணகம் முதல் பெண் வானியலாளர் நினைவாக அமெரிக்கா கட்டிய சிறிய வான்காணகம் ஆகும். இவர் 1916 இல் இந்த வான்காணக இயக்குநராகி அங்கே தான் 1957 இல் ஓய்வு பெறும் வரை பணிபுரிந்தார்.இவரது புலம் சிறுக்கோள்கள், விண்மீன்களின் ஒளிமாற்றத்தை அளக்கும் ஒளியளவியல் ஆகும். குறிப்பாக இவர் சிரிய கோளகிய ஈரசின் ஒளிமாற்றத்தை அளந்தார். இவர் அமெரிக்க வானியல் கழக உறுப்பினரும் அரசு வானியல் கழக ஆய்வுறுப்பினரும் ஆக இருந்து பல சம கால வானியலாளர்களோடு கடிதத் தொடர்பு வைத்திருந்தார். ஐரோப்பாவிலும் அமெரிக்காவிலும் பல இடங்களுக்குப் பயணம் செய்துள்ளார். இவர் சீரியச் சமூகப் பணியாளர் ஆவார். எனவே, இவர் தன்னார்வத்தோடு நாந்துகெட் கல்லூரி மருத்துவமனையிலும், நாந்துகெட் பள்ளிக் குழுவிலும் நாந்ந்துகெட் செஞ்சிலுவைச் சங்கத்திலும் பணி செய்துள்ள்ளார். இவர் இரண்டாம் உலகப் போரின்போது மசாசூசட் தொழில்நுட்ப நிறுவனத்தில் கல்விகற்பித்துள்ளார். மேலும் இவர் நாந்துகெட் மருத்துவமனை அறக்கட்டளையாளராகவும் இருந்துள்ளார்.  

## சாதனைகள்

இவரது கண்டுபிடிப்பாகிய சிறுகோள் 886 வாழ்சிங்டோனியா ஒப்புதல் கிடைப்பதற்கு நன்கு நாட்களுக்கு முன்னமே தள்ளுபடி செய்யப்பட்டுள்ளது. அக்காலதில் ஆர்வார்டின் புரவலர்கள் இத்தகைய கண்டுபிடிப்புகளுக்காகப் பெண்கள் பெயர்பெறுதல் தகுதியானதன்று எனக் கருதியுள்ளனர்.  

இவர் அப்போது உலகின் பெரிய வான்காணகமாக விளங்கிய மவுண்ட் வில்சன் வான்காணகத்தில் சேர்ந்த முதல் பெண்மணியாவார்.  

கார்னெலிசு யோகான்னெசு வான் கவுட்டனும் இங்கிரிடு வான் கவுட்டன் குரோயெனவெல்டும் தாம் கெகிரெல்சும் ஆகிய அறிவியலாளர் மூவர் கூட்டாகத் தாம் 1960 இல் கண்டுபிடித்த 2542 P-L ஆர்வுட் எனும் சிறுகோளை 7040 ஆர்வுட் என இவரது நினைவாகப் பெயரிட்டனர்.  

## இறப்பு
இவர் இலிட்டில்டனில் உள்ள வெசுட்டுலான் கல்லறையில் அடக்கம் செய்யபட்டார்.. மேலும் நாந்துகெட்டில் உள்ல மரியா மிட்செல் கழகத்தின் மகளிருக்கான வானியல் ஆய்வுநல்கை வென்றார். மேலும் தகவல்களுக்குக் காண்க, http://www.wickedlocal.com/article/20120410/News/304109549#sthash.qmlxqiDy.dpuf
# சமாதான நீதவான்



**சமாதான் நீதவான்** என்பது ஒரு பதவியாகும். பொதுமக்களின் தேவைகளை விரைவுபடுத்தவும், இலகுபடுத்தவும் ஏற்படுத்தப்பட்ட பதவியாகும். இப் பதவியில் வகிப்பவர்களுக்கு வேதனம் வழங்கப்படுவதில்லை. சேவை கருதிய கெளரவ அந்தஸ்து கிடைக்கப்பெறுகின்றது.  

## தொடக்கம்
பிரித்தானிய காலனித்துவ ஆட்சியின் போது மக்களிடைேய பிரித்தானிய அரசின் கொள்கைகளை அமுல்ப்படுத்தவும், மக்களிடையே சமாதானத்தை நிலைபெறச் செய்யவுமே முதலில் இப்பதவி உருவாக்கப்பட்டது. குறிப்பாக, முதலாம் ரிச்சார்ட் மன்னனின் காலப்பகுதியில் அறிமுகப்படுத்தப்பட்டது. ஆரம்பத்தில் *சமாதானத்தின் காவலர்கள்* என்றே இப் பதவி குறிப்பிடப்பட்டது.  

மூன்றாம் எட்வார்ட் மன்னனின் காலப்பகுதியில் இப் பதவி வகித்தவர்களுக்கு சற்று அதிகாரமும் வழங்கப் பெற்ற நிலையில் *சமாதான நீதவான்* என்ற பதவிப் பெயரும் வழங்கப்படலாயிற்று.  

### இலங்கை
இப் பதவி பெறுவதற்கு குறைந்தபட்சம் க.பொ.த உயர்தரப் பரீட்சையில் சித்தியடைந்திருக்க வேண்டும் என்ற நியதி காணப்படுகின்றது. இப் பதவியானது கெளரவம் மிக்க பதவி என்பதாலும், சமூகத்தில் சட்டரீதியான அங்கீகாரத்தை உடைய பதவி என்பதாலும் பல்வேறு பொறுப்புக்கள் காணப்படுகின்றன. Eg: கையொப்பத்தை உறுதிப்படுத்தல், ஆவணங்களைச் சான்றுபடுத்தல், சமூக அநீதிகளை இனங்காணவும் காவல்துறை, சட்டத்துறைக்கு உதவுதலும், குற்றச்செயல்களைத் தடுக்க உதவுதல் போன்றன பல இப்பதவிக்குரிய கடமைகளாகும்.
# அருணகிரிநாதர் (1964 திரைப்படம்)



அருணகிரிநாதரின் வாழ்க்கை வரலாற்றை விளக்கும் இத்திரைபடத்தை பாபா ஆர்ட் புரெடக்சன்ஸ் நிறுவனம், 1964ல் தயாரித்து வெளியிட்டது. டி. ஆர். ராமண்ணா இயக்கிய இத்திரைப்படத்தின் நாயகனான டி. எம். சௌந்தரராஜன், சாரதா ஆகியோர் அருணகிரிநாதரின் வாழ்க்கை வரலாறின் கதாபாத்திரத்தில் நடித்திருந்தனர். மேலும் சக்தி கிருஷ்ணசாமி எழுதிய ஏழு பாடல்களை டி. எம். சௌந்தரராஜன் பாடியுள்ளார். அதில் சில பாடல்களை பி. சுசீலா மற்றும் ஜிக்கியுடன் பாடியுள்ளார்.  

இப்படத்தின் எதிர் நாயகனாக எம். ஆர். இராதா நடித்துள்ளார். இப்படத்திற்கு ஜி. ராமநாதன் மற்றும் டி. ஆர். பாப்பா இசை அமைத்துள்ளனர். திரைப்படத்தின் தயாரிப்பு நடந்து கொண்டிருக்கும் பொழுது ஜி. ராமநாதனும் உடல் நிலை சரியில்லாததலால் டி. ஆர். பாப்பா அவர்கள் மீதி பாடல்களுக்கு இசையமைத்தார்.  

## இதனையும் காண்க
- அருணகிரிநாதர் (1937 திரைப்படம்)
# மாய்லி சாஞ்சேழ்



**மாய்லி சாஞ்சேழ்** *(Mayly Sánchez)* அயோவா அரசு பல்கலைக்கழகத்தில் ஆய்வு செய்யும் ஒரு வெனிசுவேலா நாட்டுத் துகள் இயற்பியலாளர் ஆவார். இவர் 2011 இல் அறிவியலாளர், பொறியாளர் தொடக்கநிலை ஆய்வுக்கான குடியரசு தலைவர் விருதைப் பெற்றுள்ளார். இது தொடக்கநிலை அறிவியல் ஆய்வாளருக்கு அமெரிக்காவில் வழங்கப்படும் உயர்நிலைத் தகைமையாகும், இவர் 2013 இல் பிரித்தானிய ஒலிபரப்பு நிறுவனத்தால் இலத்தீன அமெரிக்காவின் பத்து உயர்நிலை அறிவியலாளரில் ஒருவராக அறிவிக்கப்பட்டுள்ளார்.  

## வாழ்க்கை

மாய்லி சாஞ்சேழ் வெனிசுவேலா கரகாசில் பிறந்தார். இவர் தன் குடும்பத்தோடு தன் 13 ஆம் அகவையில் வெனிசுவேலா, மேரிதவுக்கு இடம் பெயர்ந்தார். இவர் பாதிமா கல்லூரி உயர்நிலைப் பள்ளியில் படித்தார். இவர் வெனிசுவேலா, மேரிதாவில் உள்ள அந்தேசு பல்கலைக்கழகத்தில் கல்வி பயின்றார். இவர் இயற்பியல் இளவல் பட்டத்தை 1995 இல் பெற்றார், இவர் தன் பட்டமேற்படிப்புக்கான உதவிநல்கையை இத்தாலி, திரியெசுத்தேவில் உள்ள பன்னாட்டுக் கோட்பாட்டு இயற்பியல் மையத்தில் படிக்க வென்றார். இவர் உயர் ஆற்றல் இயற்பியலில்1996 இல் பட்டயம் பெற்றதும், மசாசூசட், போசுட்டனுக்குப் புறத்தே அமைந்த டப்ட்சு பலகலைக்கழகத்தில் முனைவர் பட்ட ஆய்வு நிகழ்ச்சியில் சேர்ந்து. முனைவர் பட்ட்த்தை 2003 இல் பெற்றார்.  

முனைவர் பட்டம் பெற்றதும், சாஞ்சேழ்ஆர்வார்டு பல்கலைக்கழகத்தில் முதுமுனைவர் ஆய்வை மேற்கொண்டார். இவர் 2007 இல் அமெரிக்க ஆற்றல் துறையின் ஆர்கோன் தேசிய ஆய்வகத்தில் உதவி இயற்பியலாளராகப் பணியில் அமர்த்தப்பட்டார். இவர் 2009 இல் அயோவா அரசு பல்கலைக்கழகத்தில் புல உறுப்பினராகச் சேர்ந்தார். இவர் அங்கு இப்போது இயற்பியல், வானியலுக்கான இணைப்பேராசிரியராகவும் கேசுலிங் குடும்பப் பேராசிரியராகவும் உள்ளார் . இவரது ஆய்வு நீள அடித்தள நொதுமன் செய்முறை (DUNE) திட்டத்தின் பகுதியாக அமைந்ததாகும். இச்செய்முறையில் நொதுமன்களின் செறிந்த கற்றையை இல்லினாயிசில் அமைந்த பெர்மி தேசியச் சுழன்முடுக்கி ஆய்வகத்தில் இருந்து தென்தக்கோட்டாவில் உள்ள ஓம்சுட்டேக் சுரங்கத்தின் காணிக்கு அனுப்பத் திட்டமிடப்பட்டுள்ளது. இந்தச் செய்முறை புடவி எப்படி உருவானது என்பதையும் பாறைவழி கடக்கும்போது நொதுமன்கள் ஏன் வடிவ மாற்றத்தை அடைகின்றன என்பதையும் அறிவியலாளர் உணரவைக்க வடிவமைக்கப்பட்டது. இவர் மினோசு (MINOS) எனச் சுருக்கி அழைக்கப்படும் முதன்மை உட்புகும் நொதுமன் அலைவாட்டத் தேட்டத் திட்டத்திலும் நோவா (NOνA) எனச் சுருக்கி அழைக்கப்படும் வடக்கு மின்னசோட்டாவில் உள்ள பெர்மி ஆய்வக காணிகளில் இருந்து அனுப்பப்படும் நொதுமன் அலைவுகளை ஆயும் செய்முறைகளிலும் ஈடுபட்டுள்ளார் 2011 ஆம் ஆண்டு பெக்கேசு (PECASE) விருது வென்றவராக அறிவித்தது. இந்த விருது இளம் அறிவியலாளருக்கு அமெரிக்காவில் அறிவிக்கப்படும் மிக உயரிய விருதாகும். பிரித்தானிய ஒலிபரப்புக் கழகம் 2013 இல் இவரை இலத்தீன அமெரிக்க பெண் அறிவியலாளரில் முதல் பத்து அரிய பெண் அறிவியலாளர்களில் ஒருவராகச் சுட்டியது.
# அகமதுநகர் சுல்தானகம்



**அகமதுநகர் சுல்தானகம்** (*Ahmadnagar Sultanate*) தென்னிந்தியாவின் வடமேற்கு தக்காணப் பீடபூமியில், குஜராத் சுல்தானகத்திற்கும், பிஜப்பூர் சுல்தானகத்திற்கும் இடைய உள்ள நிலப்பரப்புகளை 1490 முதல் 1636 முடிய ஆட்சி செலுத்தியது. இது தக்காணத்தில் இருந்த ஐந்து சுல்தானகங்களில் ஒன்றாகும். பிற தக்காண சுல்தானகங்கள்; பிஜப்பூர் சுல்தானகம், கோல்கொண்டா சுல்தானகம், பீதர் சுல்தானகம் மற்றும் பேரர் சுல்தானகம் ஆகும்.  

இச்சுல்தானகம் பாமினி சுல்தானகத்தின் வீழ்ச்சி காலத்தில் 1490ல் மாலிக் அகமது என்பவரால் நிறுவப்பட்டது.  

அகமதுநகர் சுல்தானகத்தின் துவக்க காலத்தில் ஜூன்னார் முதல் தலைநகராக விளங்கியது. ஜூன்னார் என்ற பெயரை பின்னர் சிவனேரி என மாற்றினர்.  

நிசாம் சாகி வம்சத்தின் மாலிக் அகமது தனது பெயராய் அகமதுநகரை நிறுவி அதனை தமது சுல்தானகத்தின் தலைநகராகக் கொண்டார்.  

அகமது சுல்தானியர் 1499ல் தௌலதாபாத் நகரத்தையும், 1574ல் பேரர் சுல்தானகத்தையும் கைப்பற்றினர்.  

1636ல் முகலாயப் பேரரசின் தக்காண ஆளுநர் அவுரங்கசீப் அகமதநகர் சுல்தானகத்தை வென்று முகலாயப் பேரரசில் இணைத்தார்.  

## வரலாறு
அகமத்நகர் சுல்தானகத்தை நிறுவிய மாலிக் அகமதின் தந்தை நிசாம் உல் முல்க் மாலிக் ஹசன் பகாரி, உண்மையில் ஒரு இந்து பிராமணர் ஆவார். நிசாம் சாகி வம்சத்தை நிறுவிய மாலிக் அகமது, தான் நிறுவிய அகமத்நகரை, அகமத்நகர் சுல்தானகத்திற்கு தலைநகராக்கினார்.  

## தலிகோட்டா சண்டை

26 சனவரி 1565 அன்று விசயநகரப் பேரரசிற்கும் அகமத்நகர் சுல்தான் முதலாம் உசைன் நிசாம் ஷா உள்ளிட்ட தக்காண சுல்தான்களுக்கும் இடையே தலைகோட்டை எனுமிடத்தில் நடைபெற்ற போரில் விஜயநகரப் பேரரசர் ராமராயரின் படைகள் தோற்கடிக்கப்பட்டது.  

முதலாம் உசைன் நிசாம் ஷாவின் மனைவி **சந்த் பீபி**, கோல்கொண்டா சுல்தானகம் மற்றும் பிஜப்பூர் சுல்தானகம் ஆகியவைகளுடன் கூட்டு சேர்ந்து அவுரங்கசீப்பின் முகலாயப் பேரரசின் படைகளை எதிர்த்து நின்றார்.  

## அகமதுநகர் சுல்தான்கள்
நிசாம் சாகி வம்சத்தின் கீழ்கண்ட சுல்தான்கள் அமகதுநகர் சுல்தானகத்தை ஆண்டனர்.  
1. முதலாம் அகமது நிசாம் ஷா 1490–1510
1. முதலாம் புர்கான் நிசாம் ஷா 1510–1553
1. முதலாம் உசைன் நிசாம் ஷா 1553–1565
1. முதலாம் முர்தாஜா நிசாம் ஷா 1565–1588
1. இரண்டாம் நிசாம் ஷா 1588 –1589
1. இஸ்மாயில் நிசாம் ஷா 1589–1591
1. இரண்டாம் புர்கான் நிசாம் ஷா 1591–1595
1. இப்ராகிம் நிசாம் ஷா 1595–1596
1. இரண்டாம் அகமது ஷா 1596
1. பகதூர் நிசாம் ஷா 1596–1600
1. இரண்டாம் முர்தஜா நிசாம் ஷா 1600–1610
1. மூன்றாம் புர்கான் நிசாம் ஷா 1610–1631
1. மூன்றாம் உசைன நிசாம் ஷா 1631–1633
1. மூன்றாம் முர்தஜா நிசாம் ஷா 1633–1636

## இதனையும் காணக
- பாமினி சுல்தானகம்
- தக்காண சுல்தானகங்கள்
- கோல்கொண்டா சுல்தானகம்
- பேரர் சுல்தானகம்
- பிஜப்பூர் சுல்தானகம்
- பீதர் சுல்தானகம்
- தலிகோட்டா சண்டை
# குன்மிங்



| timezone = China Standard  
| utc_offset = +8  
| blank_name = License plate prefixes  
| blank_info =  
| blank1_name = மொ.உ.உ (கொ.ஆ.ச) (2014)  
| blank1_info = $ 88.631 பில்லியன்  
| blank2_name = GDP (PPP) per capita (2014)  
| blank2_info = $13,418 1920கள் வரை **யுன்னான்-ஃபு** என அறியப்பட்ட இந்த நகரம் இன்று மாவட்ட நிலையில் மாகாணத்தின் அரசியல், பொருளியல், தொலைத்தொடர்பு மற்றும் பண்பாட்டு மையமாக விளங்குகின்றது. மாகாண அரசு இங்கிருந்தே செயல்படுகின்றது. இங்கு நிலவும் வானிலை காரணமாக வசந்த நகரம் என அழைக்கப்படுகின்றது. இரண்டாம் உலகப் போரின் போது சீனப் படை மையமாகவும், அமெரிக்க வான்படை தளமாகவும், பர்மா சாலையின் போக்குவரத்து முனையமாகவும் விளங்கியது. யுன்னான்-குய்சோ சமவெளியின் நடுவில் கடல்மட்டத்திலிருந்து 1,900 மீட்டர்கள் (6,234 அடி) உயரத்தில் அமைந்துள்ளது. இதன் நிலநேர்க்கோடு கடக ரேகைக்கு சற்றே வடக்கே உள்ளது. 2014ஆம் ஆண்டில் குன்மிங்கின் மக்கள்தொகை 6,626,000 ஆகவிருந்தது; இதில் நகர்ப்புற மக்கள்தொகை 4,575,000, பெரிய டியான் ஏரியின் வடக்கெல்லையில் அமைந்துள்ள இந்நகரினைச் சுற்றிலும் கோவில்களும் ஏரிசார் சுண்ணக்கல் குன்றுகளும் அமைந்துள்ளன.
# ஸ்ரீ கிருஷ்ணாபுரம்


**ஸ்ரீ கிருஷ்ணாபுரம்** கேரளா மாநிலம், பாலக்காடு மாவட்டத்திலுள்ள ஓர் ஊராகும்.  

## முக்கிய நிறுவனங்கள்
- லெப். கர்னல். நிரஞ்சன் நினைவு தொழிற் பயிற்சிப் பள்ளி. எளம்புளச்சேரி
- அரச பொறியியல் கல்லூரி
- விடிபி (VTB) கல்லூரி

### ஆன்மீக நிறுவனங்கள்
- ஓம் சரவணபவா மடம்
# வனப் பயிற்சிப் பணி

**வனப் பயிற்சிப் பணி** (Forest Apprentice) என்பது தமிழ்நாடு அரசின் ஆளுமைக்குட்பட்ட வனப்பகுதிகளை பாதுகாக்கவும், வனவுயிரனங்களை பராமரிக்கும் பொறுப்பினை மேற்கொள்ளும் தமிழ்நாடு வனத்துறைப் பணியாகும்.  

## தேர்வு மற்றும் பயிற்சிகள்
- வனப் பயிற்சிப் பணியில் சேரவிரும்பும் உரிய தகுதி வாய்ந்த விண்ணப்பதாரர்கள் எழுத்துத் தேர்வு, உடற்தகுதித் தேர்வு, நேர்காணல் ஆகியவற்றின் அடிப்படையில் தமிழ்நாட்டில் *தமிழ்நாடு அரசு பணியாளர் தேர்வாணையத்தால்* தேர்ந்தெடுக்கப்படுவார்கள்.

  - இத்தேர்வில் பங்குபெற தேவையான கல்வித் தகுதிகளாவன-;
    - அங்கீகரிக்கப்பட்ட பல்கலைக்கழகம் ஒன்றில் வனவியலில் இளநிலைப் பட்டமோ, இயற்பியல், வேதியியல், உயிரியல், தாவரவியல், உள்ளிட்ட அறிவியல் பாடங்கள் ஏதாவது ஒன்றில் இளைநிலைப் பட்டமோ பெற்றிருக்க வேண்டும்.
  - வயது வரம்புகளாக- 18 வயது முதல் 30 வயது உள்ளவர்கள் தகுதி பெறுவர். ஆதி திராவிடர், பழங்குடியினர் மற்றும் இதர பிற்பட்ட வகுப்பினர், மாற்றுத் திறனாளிகள், ஆதரவற்ற கைம்பெண்கள் ஆகியோருக்கு வயது வரம்பு 35 ஆகும். முன்னாள் ராணுவத்தினருக்கு குறைந்தபட்ச வயது 18, உச்சபட்ச வயது 37.
# கோல்கொண்டா சுல்தானகம்



**கோல்கொண்டா சுல்தானகம்** அல்லது **குதுப் சாகி வம்சம்,** (**Qutb Shahi dynasty** or **Golconda Sultanate**) தென்னிந்தியாவின் தற்கால தெலங்கானா மற்றும் ஆந்திரப் பிரதேசத்தின் தெற்குப் பகுதிகளை, கோல்கொண்டாவை தலைநகரமாகக் கொண்டு 1518 முதல் 1686 முடிய ஆண்ட பாரசீக சியா இசுலாமியர்கள் ஆவர்.  

கோல்கொண்டா சுல்தான்கள் அடிக்கடி பிஜப்பூர் சுல்தான்களுடன் பிணக்கு கொண்டிருந்தனர். 1687ல் முகலாயப் பேரரசர் அவுரங்கசீப், கோல்கொண்டா சுல்தானகத்தை வெற்றி கொண்டு முகலாயப் பேரரசுடன் இணைத்தார்.  


கோல்கொண்டா குதுப் சாகி வம்சத்தை நிறுவிய சுல்தான் கியுலி குதுப் உல் முல்க், 16ம் நூற்றாண்டின் துவக்கத்தில் தற்கால ஈரானிலிருந்து, தில்லியில் குடியேறிவர். பின்னர் தென்னிந்தியாவின் பாமினி சுல்தான் முகமது ஷாவின் கீழ் படைத்தலைவராக பணியாற்றியவர்.  

பாமினி சுல்தானகத்தின் வீழ்ச்சிக்குப் பின் 1512ல் தக்காணத்தின் கோல்கொண்டா பிரதேசங்களைக் கைப்பற்றி, தன்னை கோல்கொண்டா சுல்தானாக 1512ல் அறிவித்துக் கொண்டார்.  

இதே காலகட்டத்தில் பாமினி சுல்தானகத்தின் பிற படைத்தலைவர்கள் பாமினி சுல்தானகத்தின் பிற பகுதிகளைக் கைப்பற்றி, அகமதுநகர் சுல்தானகம் பிஜப்பூர் சுல்தானகம், பீதர் சுல்தானகம் மற்றும் பேரர் சுல்தானகங்களை நிறுவி தன்னாட்சியுடன் ஆண்டனர்.  

கோல்கொண்டா சுல்தான் தற்கால ஐதராபாத் அருகே சார்மினார் பள்ளிவாசலைக் கட்டினார். கோல்கொண்டாவிற்குப் பின் சுல்தானகத்தின் தலைநகரமாக ஐதராபாத் விளங்கியது.  

## தலிகோட்டா சண்டை

26 சனவரி 1565 அன்று விசயநகரப் பேரரசிற்கும் கோல்கொண்டா சுல்தான் இப்ராகிம் குயுலி குதுப் ஷா வாலி உள்ளிட்ட தக்காண சுல்தான்களுக்கும் இடையே நடைபெற்ற தலைகோட்டை போரில் விஜயநகரப் பேரரசர் ராமராயரின் படைகள் தோற்கடிக்கப்பட்டது.  

## சமயம் மற்றும் மொழி
சியா இசுலாமை பின்பற்றிய கோல்கொண்டா சுல்தான்கள், தங்களது தாய்மொழியான பாரசீக மொழியுடன் தெலுங்கு மொழியையும் நன்கறிந்தனர். சார்மினார் எனும் அழகிய பள்ளிவாசலை ஐதராபாத் நகரத்தில் கட்டினர்.  

## கோல்கொண்டா ஆட்சியாளர்கள்
கோல்கொண்டா சுல்தானகத்தாஇ ஆண்ட எட்டு ஆட்சியாளர்கள்  
:  

1. சுல்தான் குயுலி குதுப் உல் முல்க் (1518–1543)
1. ஜம்சீத் குயுலீ குதுப் ஷா (1543–1550)
1. சுபான் குயுலி குதுப் ஷா (1550)
1. இப்ராகிம் குயுலி குதுப் ஷா வாலி (1550–1580)
1. முகமது குயுலி குதுப் ஷா (1580–1612)
1. சுல்தான் முகமது குதுப் ஷா (1612–1626)
1. அப்துல்லா குதுப் ஷா (1626–1672)
1. அபுல் ஹசன் குதுப் ஷா (1672–1689)

## இதனையும் காண்க
- அப்துல்லா குதுப் ஷா
- பாமினி சுல்தானகம்
- தக்காண சுல்தான்கள்
- அகமதுநகர் சுல்தானகம்
- பிஜப்பூர் சுல்தானகம்
- பீதர் சுல்தானகம்
- பேரர் சுல்தானகம்
- தலிகோட்டா சண்டை
- கோல்கொண்டா
- கோஹினூர் வைரம்
# பீதர் சுல்தானகம்



**பீதர் சுல்தானகம்** (**Bidar sultanate**) தென்னிந்தியா ஐந்து தக்காண சுல்தானகங்களில் ஒன்றாகும். காசிம் பரீத் சாகி வம்சத்தின் பீதர் சுல்தானகம், தற்கால வடக்கு கர்நாடகா, தென்கிழக்கு மகாராட்டிரா மற்றும் மேற்கு தெலுங்கான பகுதிகளை 1489 முதல் 1619 முடிய வரை ஆண்டனர். பீதர் சுல்தானகத்தின் தலைநகரம் பீதர் நகரம் ஆகும். பீதர் சுல்தான்கள் சியா இசுலாமியர்கள் ஆவர்.  

## வரலாறு
பீதர் சுல்தானகத்தை 1492ல் நிறுவிய காசிம் பரீத், முன்னாள் துருக்கிய அடிமை ஆவார். இவர் பாமினி சுல்தான் மூன்றாம் முகமது ஷாவிடம் படைவீரராக சேர்ந்து, படிப்படியாக முன்னேறி பிரதம அமைச்சராக பதவி வகித்தார். பாமினி சுல்தானகம் வீழ்ச்சியடையும் தருவாயில், 1489 முதல் பீதர் பகுதிகளை கைப்பற்றி காசிம் பரித் ஷா வம்சத்தினர் தன்னாட்சியுடன் ஆண்டனர்.  

## தலிகோட்டா சண்டை

26 சனவரி 1565 அன்று விசயநகரப் பேரரசிற்கும், பீதர் சுல்தான் அலி பரீத் உள்ளிட்ட தக்காண சுல்தான்களுக்கும் இடையே தலைகோட்டை எனுமிடத்தில் நடைபெற்ற போரில் விஜயநகரப் பேரரசர் ராமராயரின் படைகள் தோற்கடிக்கப்பட்டது.  

## வீழ்ச்சி
1619ல் நடைபெற்ற போரில் பிஜப்பூர் சுல்தானகம், பீதர் சுல்தானகத்தை வென்று, பிஜப்பூருடன் இணைத்தது. 12 செப்டம்பர் 1686ல் முகலாயப் பேரரசின் தக்காண ஆளுநர் அவுரங்கசீப் தக்காண சுல்தான்கள் மீது படையெடுத்து போரிட்டு, பீதர் உள்ளிட்ட அனைத்து தக்காண சுல்தானகங்களையும் முகலாயப் பேரரசில் இணைத்தார்.  

## பீதர் சுல்தான்கள்
- முதலாம் காசிம் பரீத் 1489 – 1504
- முதலாம் அமீர் பரீத் 1504 – 1542
- முதலாம் அலி பரீத் ஷா 1542 – 1580
- இப்ராகிம் பரீத் ஷா 1580 – 1587
- இரண்டாம் காசிம் பரீத் ஷா 1587 – 1591
- இரண்டாம் அலி பரீத் ஷா 1591
- இரண்டாம் பரீத் ஷா 1591 – 1601
- மீர்சா அலி பரீத் ஷா 1601 – 1609
- மூன்றாம் அமீர் பரீத் ஷா 1609 – 1619

## படக்காட்சிகள்

## இதனையும் காணக
- பாமினி சுல்தானகம்
- தக்காண சுல்தானகங்கள்
- கோல்கொண்டா சுல்தானகம்
- அகமதுநகர் சுல்தானகம்
- பேரர் சுல்தானகம்
- பிஜப்பூர் சுல்தானகம்
- தலிகோட்டா சண்டை
# பிஜப்பூர் சுல்தானகம்



**பிஜப்பூர் சுல்தானகம்** (Bijapur Sultanate), தென்னிந்தியாவின் தக்காணப் பகுதியில் தற்கால கர்நாடகா மாநிலத்தின் பிஜப்பூர் நகரத்தை தலைநகரமாகக் கொண்டு, தற்கால வடக்கு கர்நாடகா , தெற்கு மகாராட்டிராப் பகுதிகளை 1490 முதல் 1686 முடிய ஆண்ட சியா இசுலாமிய சுல்தான்கள் ஆவார். பிஜப்பூர் சுல்தானகத்தை 1490ல் நிறுவியவர் அடில் ஷா ஆவார்.  

## தலிகோட்டா சண்டை

26 சனவரி 1565 அன்று விசயநகரப் பேரரசிற்கும் பிஜப்பூர் சுல்தான் முதலாம் அடில் ஷா உள்ளிட்ட தக்காண சுல்தான்களுக்கும் இடையே தலைகோட்டை எனுமிடத்தில் நடைபெற்ற போரில் விஜயநகரப் பேரரசர் ராமராயரின் படைகள் தோற்கடிக்கப்பட்டது.  

## வரலாறு
- 1490ல் பாமினி சுல்தானகத்தின் வீழ்ச்சியின் போது, பிஜப்பூர் பிரதேசத்தின் ஆளுநராக பணியாற்றிய **யூசுப் அடில் ஷா** என்ற பாரசீக சியா இசுலாமியர், தன்னை பிஜப்பூர் சுல்தானாக அறிவித்துக் கொண்டார்.

- 1510 ஆம் ஆண்டில் கோவாவைக் கைப்பற்ற, போர்த்துகீசியர்கள் மீது பிஜப்பூர் சுல்தானகம் படையெடுத்தது. அடுத்த ஆண்டில் பிஜப்பூர் படையினர் போர்த்துகேயர்களிடம் தோற்றனர்.

- 17ம் ஆண்டின் முற்பகுதியில் மராத்தியா சிவாஜியின் கொரில்லாப் படைகளால் பிஜப்பூர் சுல்தானகம் அவ்வப்போது தாக்கப்பட்டது.

- 1686ல் முகலாயப் பேரரசின் தக்காண ஆளுநர் அவுரங்கசீப், பிஜப்பூர் உள்ளிட்ட அனைத்து தக்காண சுல்தானங்களை வென்று முகலாயப் பேரரசில் இணைத்தார்.

## பிஜப்பூர் சுல்தான்கள்
வின் கல்லறை, கோல் கும்பாஸ், பிஜப்பூர், கர்நாடகா]]  

1. யூசுப் அடில் ஷா - 1490–1510
1. இஸ்மாயில் அடில் ஷா - 1510–1534
1. மல்லு அடில் ஷா = 1534
1. முதலாம் இப்ராகிம் அதில் - 1534–1558
1. முதலாம் அடில் ஷா - 1558–1579
1. இரண்டாம் இப்ராகிம் அடில் ஷா - 1580–1627
1. முகமது அடில் ஷா - 1627–1657
1. இரண்டாம் அடீல் ஷா - 1657–1672
1. சிக்கந்தர் அடில் ஷா - 1672–1686

## இதனையும் காணக
- பாமினி சுல்தானகம்
- தக்காண சுல்தானகங்கள்
- கோல்கொண்டா சுல்தானகம்
- அகமதுநகர் சுல்தானகம்
- பேரர் சுல்தானகம்
- பீதர் சுல்தானகம்
- தலிகோட்டா சண்டை
# பெரார் சுல்தானகம்



**பேரர் சுல்தானகம்** (**Berar sultanate**), பாமினி சுல்தானகம் வீழ்ச்சியுரும் தருவாயில் 1490ல் பேரர் சுல்தானகம் நிறுவப்பட்டது.  

பாமினி சுல்தானகத்தின் மத்திய இந்திய பிரதேசத்தின் ஆளுநராக இருந்த பதுல்லா இமாம் உல் முல்க் எனும் ஆளுநர், பாமினி சுல்தானகத்தின் வீழ்ச்சியின் கிபி 1490 முதல் பெரார் பகுதிகளை தன்னாட்சியுன் ஆளத்துவங்கினார்.  

இவர் மகாராட்டிரத்தின் மககூர் பகுதிகளைக் கைப்பற்றி, அச்சல்பூர் நகரத்தை தலைநகராகக் கொண்டார்.  

## தலிகோட்டா சண்டை

26 சனவரி 1565 அன்று விசயநகரப் பேரரசிற்கும் புர்கான் பெரார் சுல்தானகததின் இமாம் ஷா உள்ளிட்ட தக்காண சுல்தான்களுக்கும் இடையே தலைகோட்டை எனுமிடத்தில் நடைபெற்ற போரில் விஜயநகரப் பேரரசர் ராமராயரின் படைகள் தோற்கடிக்கப்பட்டது.  

## வீழ்ச்சி
1572ல் அகமதுநகர் சுல்தான் முர்தாஜா நிசாம் ஷா, பெரார் சுல்தானகத்தின் மீது படையெடுத்து, அதனை அகமதுநகர் சுல்தானகத்துடன் இணைத்தார்.  

## பெரார் சுல்தான்கள்
பெரார் சுல்தானகத்தை ஆண்ட இமாம் சாஹி வம்ச சுல்தான்கள்:  
1. பதுல்லா இமாம் உல் முல்க் - 1490 – 1504
1. அலாவூதின் இமாம் ஷா -1504 – 1529
1. தாரிய இமாம் ஷா - 1529 – 1562
1. புர்கான் இமாம் ஷா - 1562 – 1568
1. துபைல் கான் (நாட்டை கைப்பற்றி ஆட்சி செய்தவர்) 1568 – 1572

## இதனையும் காணக
- பாமினி சுல்தானகம்
- தக்காண சுல்தானகங்கள்
- கோல்கொண்டா சுல்தானகம்
- அகமதுநகர் சுல்தானகம்
- பிஜப்பூர் சுல்தானகம்
- பீதர் சுல்தானகம்
- தலிகோட்டா சண்டை
# திருவையாறு அரசர் கல்லூரி

**திருவையாறு அரசர் கல்லூரி** என்பது தமிழ்நாட்டின் திருவையாறில் உள்ள ஒரு கல்லூரி ஆகும். இக்கல்லூரி சமஸ்கிருதம், தமிழ், இசை – கல்வி போன்றவற்றை கற்பிக்கும் கல்லூரி ஆகும்.  
## வரலாறு
தஞ்சை மராட்டிய மன்னர்கள் காலத்தில் திருவையாறில் உருவாக்கப்படது கலியாணியம்மாள் சத்திரம் ஆகும். அங்கு 1881ஆம் ஆண்டு வடமொழிப் பள்ளி துவக்கப்பட்டது. இந்நிலையில் சென்னைப் பல்கலைக்கழகம் வடமொழியும், தமிழும் கலந்த வித்வான் படிப்பை இங்கு 1910 இல் துவக்கியது. அதனால் வடமொழிப் பள்ளி வடமொழிக் கல்லூரியாக மாறியது. தமிழும் சமசுகிருதமும் கலந்த வித்துவான் (2அ, 2ஆ, 2இ) என மூன்றுவகையான பட்டங்கள் அளிக்கப்பட்டன. கல்லூரியில் உணவும் உறைவிடமும் இலவசமாக அளிக்கப்பட்டன. ஆங்கிலேயர் காலத்தில் 1907இல் மாவட்ட நிர்வாகம் (மாவட்டக் கழகம்) உருவாக்கப்படபிறகு சத்திரமும் கல்லூரியும் அதன் நிர்வாகத்தின்கீழ் வந்தன.  

1923இல் மாவட்டக் கழகத் தலைவராக நீதிக்கட்சித் தலைவர் ஏ. டி. பன்னீர் செல்வம் பொறுப்புக்கு வந்தார். அவரின் நிர்வாகத்தின்கீழ் கலியாணியம்மாள் சத்திரத்திரமும், கல்லூரியும் வந்தன. அக்கால கட்டத்தில் தனித்தமிழ் கற்பிக்கும் கல்லூரிகள் இல்லாத நிலை இருந்து வந்தது. இதனால் மாவட்டக் கழகத்தின் துணைத்தலைவராக இருந்த உமாமகேஸ்வரனார் திருவையாறு கல்லூரியில் தனித்தமிழ் படிப்பைத் துவக்க வேண்டுமென வலியுறுத்தினார். இதையடுத்து ஏ. டி. பன்னீர்செல்வம் தனித்தமிழ்ப் படிப்பை ஏற்படுத்தும் முயற்சியை எடுத்தார். அதை எதிர்த்து இது வடமொழிக் கல்லூரி இங்கு வடமொழி மட்டுமே கற்பிக்கவேண்டும். இதை மன்னர் செப்புப் பட்டையத்தில் வடமொழியில் எழுதிவைத்துள்ளார் என கல்லூரி நிர்வாகத்தினர் பட்டையத்தைக் காட்டினர். இவர்கள் கூற்றில் உண்மைத் தன்மையை அறிய விரும்பிய பன்னீர் செல்வம் அந்தப் பட்டையத்தை தன் பொறுப்பில் பெற்றுக் கொண்டார். பின்னர் திருப்பாதிரிப்புலியூர் மடத்தின் தலைவரான ஞானியார் அடிகளிடம் பட்டையத்தைக் கொடுத்து அவர்கள் கூறியதுபோல பட்டையத்தில் உள்ளதா என படித்துக்கூற வேண்டினார். பட்டையத்தைப் படித்த ஞானியார் அடிகள் பட்டையத்தில் *கல்வி வளர்ச்சிக்கு* என்று பொதுவாகவே எழுதப்பட்டுள்ளது அவர்கள் கூறுவது தவறு தனித்தமிழ் படிப்பைத் துவக்க இதில் தடை இல்லை என்றார்.  

இதன்பிறகு திருவையாறு வடமொழி கல்லூரிக்கு திருவையாறு அரசர் கல்லூரி என 1924 இல் பெயர் மாற்றப்பட்டது. அதன்பிறகு தனித்தமிழ் படிப்பானது வித்வான் (2ஈ) என்ற பெயரில் அளிக்கப்பட்டது. இந்தப் பட்டம் 1972இல் தமிழ் புலவர் என மாற்றம்பெற்றது.
# புர்சா



**புர்சா** (*Bursa*, உதுமானியத் துருக்கி بورسا) துருக்கியின் பெரிய நகரங்களில் ஒன்றாகும். இது அனத்தோலியாவின் வடமேற்கில், மர்மரா வலயத்தில் அமைந்துள்ளது. இது துருக்கியின் நான்காவது மக்கள்தொகை மிக்க நகரமாகும். நாட்டின் மிகவும் தொழில்மயமாக்கப்பட்ட பெருநகரப் பகுதிகளில் முதன்மையானதாக விளங்குகின்றது. இது புர்சா மாகாணத்தின் தலைநகரமாகவும் உள்ளது.  

புர்சா 1335க்கும் 1363க்கும் இடைப்பட்டக் காலத்தில் உதுமானிய நாட்டின் முதல் முதன்மைத் தலைநகரமாகவும் இரண்டாவது பொதுத் தலைநகரமாகவும் இருந்தது. அக்காலத்தில் இந்த நகரம் *உடாவென்டிகர்* (Hüdavendigar, உதுமானியத் துருக்கி خداوندگار 'கடவுளின் கருணை') என அழைக்கப்பட்டது. அண்மைக்காலத்தில் *எசி புர்சா* (Yeşil Bursa, 'பசுமை புர்சா' ) என விளிக்கப்பட்டது. நகர்புறத்தில் பரவியுள்ள பூங்காக்களையும் தோட்டங்களையும் சுற்றியுள்ள பகுதியிலுள்ள வனங்களையும் கருத்தில் கொண்டு இவ்வாறு அழைக்கப்பட்டது. தொன்மையான உலுடாக் குன்று இதை நோக்கியுள்ளது; அங்குள்ள பனிச்சறுக்கு மகிழ்விடுதி மிகவும் புகழ்பெற்றது. புர்சாவின் நகர வளர்ச்சி ஒரு ஒழுங்கமைவுடன் நடந்துள்ளது. உதுமானிய சுல்தான்களின் கல்லறைகள் புர்சாவில் உள்ளன. உதுமானியர் காலத்தில் கட்டப்பட்ட பல கட்டிடங்கள் இன்று முதன்மையான பார்வையிடங்களாக உள்ளன. தவிரவும் இங்கு பல மருத்து நீருற்றுகளும் அருங்காட்சியகங்களும் உள்ளன.  

2015இல், புர்சாவின் மக்கள்தொகை 1,854,285 ஆக இருந்தது. புர்சா மாகாணத்தின் மக்கள்தொகை 2,842,000 ஆகும்.
# அயோத்தி நவாப்


**அயோத்தி நவாப்** (**Nawab of Awadh** or **Nawab of Oudh**), தற்கால வட இந்தியாவின் உத்தரப் பிரதேச மாநிலத்தின் அவத் பிரதேசத்தின் அயோத்தி இராச்சியத்தை 30 ஏப்ரல் 1722 முதல் 8 சூலை 1859 முடிய 136 ஆண்டுகள் ஆண்ட பாரசீகத்தின் சியா இசுலாமிய மன்னர்கள் ஆவர். 1724ல் சதாத் அலி கான் என்பவர் அயோத்தி இராச்சியத்தை நிறுவினார்.  

## வரலாறு

## அயோத்தி நவாபுகள்
| புர்கான் உல் முல்க் சதாத் கான் | முதலாம் சதாத் அலி கான் | 1680 நிசாப்பூர், குராசான், சபாவித்து வம்சம், பாரசீகம் | 1722&nbsp;– 19 மார்ச்1739 | 1739 |  |
| --- | --- | --- | --- | --- | --- |
| அபுல் மன்சூர் கான் சப்தர் ஜங் | சப்தர்ஜங் | 1708 | 1739&nbsp;– 5 அக்டோபர் 1754 | 1754 |  |
| சூஜா உத் தௌலா | சூஜா உத் தௌலா | 1732 | 1754&nbsp;– 26 சனவரி1775 | 1775 |  |
| ஆசிப் உத் தௌலா | ஆசப் உத் தௌலா | 1748 | 26 சனவரி 1775&nbsp;– 21 செப்டம்பர்அ 1797 | 1797 |  |
| ஆசிப் ஜா மிர்சா | வசீர் அலி கான் | 1780 | 21 செப்டம்பர் 1797&nbsp;– 21 சனவரி 1798 | 1817 |  |
| யாமின் உத் தௌலா | இரண்டாம் சதாத் அலி கான் | 1752 | 21 சனவரி 1798&nbsp;– 11 சூலை 1814 | 1814 |  |
| ரப்பாத் உத தௌலா
*Padshah-i-Awadh* | காஜி உத்தீன் ஹைதர் | 1769 | 11 சூலை 1814&nbsp;– 19 அக்டோபர் 1827 | 1827 |  |
| நசீர் உத்தீன் ஹைதர் ஷா ஜெகான் | நசிருத்தீன் ஹைதர் | 1827 | 19 அகடோபர் 1827&nbsp;– 7 சூலைஅஆஆ 1837 | 1837 |  |
| அபுல் பதே மொயினுதீன் | முகமது அலி ஷா | 1777 | 7 சூலை 1837&nbsp;– 7 மே 1842 | 1842 |  |
| நசீம் உத் தௌலா | அம்ஜத் அலி ஷா | 1801 | 7மே 1842&nbsp;– 13 பிப்ரவரி 1847 | 1847 |  |
| அபுல் மன்சூர் மிர்சா | வஜித் அலி ஷா | 1822 | 13 பிபரவரி1847&nbsp;– 11 பிப்ரவரி 1856 | 21 செப்டம்பர் 1887 |  |
| - | பேகம் ஹஜரத் மகால் | பேகம் ஹஜரத் மகால் | 1820 | மே 1856&nbsp;– 1858
வஜித் அலி ஷாவின் மனைவியு, பிர்ஜிஸ் காதரின் தாயும் ஆவர். | 7 ஏப்ரல்1879 |
| பிர்ஜிஸ் காதர் | பிர்ஜிஸ் காதர் | 1845 | 1858–1859
(*in rebellion*) | 14 ஆகஸ்டு 1893 | } |

## இதனையும் காண்க
- அயோத்தி இராச்சியம்
- ஆற்காடு நவாப்
- தக்காண சுல்தானகங்கள்
- குஜராத் சுல்தானகம்
- வங்காள சுல்தானகம்
- வங்காள நவாபுகள்
- ஹைதராபாத் நிஜாம்
- ஜூனாகத் அரசு